
JUDEŢUL HUNEDOARA

 Nr. 100/12077/28.06.2024


R E F E R A T   DE   A P R O B A R E
privind aprobarea Organigramei şi a Statului de funcţii pentru aparatul
 de specialitate al Primarului Municipiului Brad, precum și pentru 
instituţiile şi  serviciile publice locale din subordinea
 Consiliului Local al Municipiului Brad

		
	În prezent, Organigrama și Statul de funcții pentru aparatul de specialitate al Primarului Municipiului Brad, pentru instituțiile și serviciile publice locale din subordinea Consiliului Local al Municipiului Brad  conțin  167 de posturi aprobate prin Hotărârea Consiliului Local nr. 166/2023, modificată prin Hotărârea Consiliului Local nr. 34/2024, după cum urmează:
           - 2 posturi demnitari (primar și viceprimar);
  	 - 1 post de secretar general – funcție publică specifică de conducere;
 - 6 posturi - funcții publice de conducere;
  	 - 76 posturi - funcții publice de execuție;
  	 - 6 posturi contractuale de conducere;
  	 - 76 posturi contractuale de execuție;
	Pe lângă cele 167 de posturi, la capitolul de cheltuieli bugetare prevăzut de art. III alin. (2) din O.U.G. nr. 63/2010 pentru modificarea și completarea Legii nr. 273/2006 privind finanțele publice locale, precum și pentru stabilirea unor măsuri financiare, cu modificările și completările ulterioare, mai există, finanțate din bugetele locale, 123 posturi la „Asigurări și asistență socială” – capitol bugetar 68.02, respectiv 317,5 posturi la „Sănătate”-  capitol bugetar 66.02.
	În acest context, menționăm faptul că, prin adresa nr. 2828/18.03.2024 a Instituției Prefectului – Județul Hunedoara, înregistrată la Primăria Municipiului Brad sub nr. 26555/01.04.2024, a fost comunicat numărul maxim total de posturi stabilit pentru Primăria Municipiului Brad, conform OUG nr. 63/2010 pentru modificarea și completarea Legii nr. 273/2006 privind finanțele publice locale, precum și pentru stabilirea unor măsuri financiare, cu modificările și completările ulterioare, respectiv un număr maxim total de posturi de 155.
	Precizăm faptul că, în conformitate cu prevederile Legii nr. 296/2023 privind unele măsuri fiscal-bugetare pentru asigurarea sustenabilităţii financiare a României pe termen lung, cu modificările și completările ulterioare, măsurile privind reorganizarea structurilor funcţionale ca urmare a aplicării prevederilor legale în vigoare, inclusiv organigramele, statele de funcţii, regulamentele de organizare şi funcţionare se aprobă, în condiţiile legii, până la data de 30 iunie 2024.
În vederea respectării legislației în vigoare, precum și atingerii nivelului de performanta dorit și eficientizării operaționale a serviciilor oferite de municipalitate cetățenilor pe care îi deservește, care să contribuie la creșterea eficacității operaționale a serviciilor interne/externe, propunem următoarele modificări:
- desființarea postului de natură contractuală vacant de inspector de specialitate, grad profesional IA, din cadrul Compartimentului Administrare Parcuri și Baze Sportive – Serviciul Administrarea Domeniului Public și Privat – Direcția Arhitect Șef din aparatul de specialitate al Primarului Municipiului Brad;
- desființarea postului de natură contractuală vacant de inspector de specialitate, grad profesional IA, din cadrul Compartimentului Sprijin, Îndrumare și Control Asociații de Proprietari – Direcția Arhitect Șef din aparatul de specialitate al Primarului Municipiului Brad;
- trecerea Compartimentului Informatică în structura Direcției Arhitect Șef din aparatul de specialitate al Primarului Municipiului Brad;
- desființarea funcției publice de execuție vacante de consilier juridic, clasa I, grad profesional superior, din cadrul Compartimentului Achiziții Publice – Direcția Tehnică din aparatul de specialitate al Primarului Municipiului Brad;
 - desființarea funcției publice de execuție vacante de consilier juridic, clasa I, grad profesional principal, din cadrul Compartimentului Investiții – Direcția Tehnică din aparatul de specialitate al Primarului Municipiului Brad;
- modificarea gradului profesional al postului de natură contractuală vacant de inspector de specialitate, grad profesional IA, din cadrul Compartimentului pentru Autorizare, Monitorizare, Control Transport  Public Local și Transport în Regim de Taxi  – Direcția Tehnică din aparatul de specialitate al Primarului Municipiului Brad, în post de inspector de specialitate, grad profesional I;
 - desființarea postului de natură contractuală vacant de șofer, treaptă profesională I, din cadrul Compartimentului Situații de Urgență – Direcția Tehnică din aparatul de specialitate al Primarului Municipiului Brad;
- desființarea posturilor de natură contractuală vacante de:
- inspector de specialitate, grad profesional II
- muncitor necalificat, treaptă profesională I
- îngrijitor 
din cadrul Compartimentului Administrativ – Direcția Tehnică din aparatul de specialitate al Primarului Municipiului Brad;
- trecerea Serviciului Buget, Finanțe, Contabilitate, Taxe și Impozite Locale în structura Direcției Arhitect Șef din aparatul de specialitate al Primarului Municipiului Brad;
- desființarea funcției publice de execuție vacante de consilier juridic, clasa I, grad profesional asistent, din cadrul Compartimentului Resurse Umane din aparatul de specialitate al Primarului Municipiului Brad;
- desființarea funcției publice de execuție vacante de consilier juridic, clasa I, grad profesional asistent, din cadrul Compartimentului Relații Publice din aparatul de specialitate al Primarului Municipiului Brad;
- desființarea postului de natură contractuală vacant de inspector de specialitate, grad profesional I, din cadrul Compartimentului Arhivă din aparatul de specialitate al Primarului Municipiului Brad;
- desființarea Compartimentului Secretariat din aparatul de specialitate al Primarului Municipiului Brad, respectiv a postului de natură contractuală vacant de referent, treaptă profesională I, din cadrul structurii;
- desființarea postului de natură contractuală vacant de îngrijitor din cadrul Bibliotecii Municipale ”Gheorghe Pârvu” Brad din subordinea Consiliului Local al Municipiului Brad;
- transformarea postului de natură contractuală vacant de muncitor calificat, treaptă profesională I, din cadrul Serviciului Public de Întreținere și Gospodărire Municipală Brad din subordinea Consiliului Local al Municipiului Brad, în post de muncitor necalificat, treaptă profesională II;
- desființarea Serviciului de Gestionare a Deșeurilor Brad din aparatul de specialitate al Primarului Municipiului Brad, respectiv a următoarelor posturi de natură contractuală vacante din cadrul structurii:
· 1 post de șef serviciu, gradul II
· 2 posturi de inspector de specialitate, grad profesional II
· 2 posturi de muncitor calificat, treaptă profesională II
· 2 posturi de muncitor necalificat, treaptă profesională I
· 1 post de paznic.
În urma modificărilor susmenționate, Organigrama și Statul de funcții pentru aparatul de specialitate al Primarului Municipiului Brad, pentru instituțiile și serviciile publice locale din subordinea Consiliului Local al Municipiului Brad (fără Direcția de Asistență Socială) vor cuprinde un număr de 145 de posturi, care se prezintă astfel:
  	-   2 posturi demnitari (primar și viceprimar);
  	-   1 post de secretar general – funcție publică specifică de conducere;
            -   6 posturi - funcții publice de conducere;
  	- 72 posturi - funcții publice de execuție;
  	-   5 posturi contractuale de conducere;
  	- 59 posturi contractuale de execuție.
	În contextul celor de mai sus am inițiat prezentul proiect de hotărâre prin care am propus aprobarea Organigramei şi a Statului de funcţii pentru aparatul de specialitate al Primarului Municipiului Brad, precum și pentru instituţiile şi  serviciile publice locale din subordinea Consiliului Local al Municipiului Brad și îl supun spre dezbatere și aprobare plenului Consiliului Local al Municipiului Brad în forma prezentată.
	Am propus, de asemenea, ca, la data intrării în vigoare a prezentei hotărâri, abrogarea prevederilor Hotărârii Consiliului Local nr. 166/2023, astfel cum a fost modificată prin Hotărârea Consiliului Local nr. 34/2024.
Invoc în susţinerea propunerii mele prevederile  art. XVII alin. (8) din Legea nr. 296/2023 privind unele măsuri fiscal-bugetare pentru asigurarea sustenabilităţii financiare a României pe termen lung, cu modificările și completările ulterioare, ale art. LXIX din Ordonanța de Urgență a Guvernului nr. 115/2023 privind unele măsuri fiscal-bugetare în domeniul cheltuielilor publice, pentru consolidare fiscală, combaterea evaziunii fiscale, pentru modificarea şi completarea unor acte normative, precum şi pentru prorogarea unor termene, cu modificările și completările ulterioare, ale Legii nr. 153/2017 privind salarizarea personalului plătit din fonduri publice, cu modificările și completările ulterioare, ale H.G. nr. 598/2024 pentru stabilirea salariului de bază minim brut pe ţară garantat în plată, ale art. 36 din Legea nr. 350/2001 privind amenajarea teritoriului și urbanismului, cu modificările și completările ulterioare, ale Legii nr. 53/2003 – Codul Muncii, republicată cu modificările şi completările ulterioare, ale art. 129 alin. (1), alin. (2) lit. a), alin. (3) lit. c),  din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. (4) din Legea nr. 554/2004 a contenciosului administrativ, actualizată;


P R I M A R
Florin CAZACU

